പാര്ട്ടി കോണ്ഗ്രസിന് ജില്ലയില് സി.പി.എം തയാറെടുപ്പ് തുടങ്ങി പാര്ട്ടി കോണ്ഗ്രസിന് ജില്ലയില് സി.പി.എം തയാറെടുപ്പ് തുടങ്ങികണ്ണൂര്: പാര്ട്ടിയുടെ ചുവന്ന മണ്ണില് പാര്ട്ടി കോണ്ഗ്രസിന് സി.പി.എം ജില്ല നേതൃത്വം തയാറെടുപ്പ് തുടങ്ങി. ഇതിന്െറ മുന്നോടിയായി ജില്ലയിലെ ബ്രാഞ്ചു മുതലുള്ള സമ്മേളനങ്ങള് നടത്താനുള്ള ആലോചന പാര്ട്ടി ജില്ല നേതൃത്വം തുടങ്ങി. ബ്രാഞ്ച് മുതല് ജില്ലവരെയുള്ള ഘടകങ്ങളുടെ സമ്മേളനങ്ങള് വേഗത്തില് പൂര്ത്തിയാക്കാനുള്ള ഒരുക്കങ്ങളുടെ ഭാഗമായി സി.പി.എം ജില്ല നേതൃയോഗം തുടങ്ങി. ഇതിന് തുടക്കം കുറിച്ച് ജില്ലസെക്രട്ടറിയേറ്റ് യോഗം പി.ബി അംഗം കോടിയേരി ബാലകൃഷ്ണന്െറ നേതൃത്വത്തില് തിങ്കളാഴ്ച നടന്നു. ചൊവ്വാഴ്ച നടക്കുന്ന ജില്ല കമ്മിറ്റി യോഗത്തിലും കോടിയേരിപങ്കെടുക്കും.പാര്ട്ടി കോണ്ഗ്രസ് നടക്കുന്ന സാഹചര്യത്തില് ജില്ലയില് പാര്ട്ടിയെ ഒറ്റക്കെട്ടായി സജ്ജമാക്കുന്നതിനാണ് നേതൃത്വം ശ്രമം തുടങ്ങിയത്. സംസ്ഥാനത്ത് ഏറ്റവും കൂടുതല് അംഗങ്ങളുള്ള ജില്ലയായ കണ്ണൂരില് നിയമസഭ തെരഞ്ഞെടുപ്പിനുശേഷം പാര്ട്ടിയില് പ്രത്യക്ഷപ്പെട്ട ചില അസ്വാരസ്യങ്ങള് പരിഹരിച്ച് പാര്ട്ടി സംവിധാനം കെട്ടുറപ്പുള്ളതാക്കി പാര്ട്ടി കോണ്ഗ്രസിന് നേതൃത്വം നല്കാനാണ് സെക്രട്ടറിയേറ്റിലെ തീരുമാനം. അടുത്തിടെയുണ്ടായ അസ്വാരസ്യങ്ങള് പരിഹരിക്കുന്നതിനാണ് കോടിയേരി ബാലകൃഷ്ണന്െറ ഇടപെടല് ലക്ഷ്യമാക്കുന്നത്. പാര്ട്ടി സമ്മേളനങ്ങള്ക്ക് മുന്നോടിയായി ജില്ലയിലെ ഇടഞ്ഞുനില്ക്കുന്ന മുതിര്ന്ന നേതാക്കളെ അനുനയിപ്പിക്കാന് കോടിയേരി മുന്കൈയെടുക്കും. ബ്രാഞ്ച് മുതല് ഏരിയാതലം വരെയുള്ള സമ്മേളനങ്ങളുടെ തീയതികള്ക്ക് അന്തിമ രൂപം നല്കും. അടുത്തമാസം രണ്ടാം വാരം മുതല് ബ്രാഞ്ച് സമ്മേളനങ്ങള് തുടങ്ങാനാണ് സംസ്ഥാന നേതൃത്വത്തിന്െറ നിര്ദേശം. സംസ്ഥാനത്തെ ആദ്യത്തെ ജില്ല സമ്മേളനം കണ്ണൂരിലാകും നടക്കുക. പി. ജയരാജന്െറ പ്രശ്നം, തെരഞ്ഞെടുപ്പില്നിന്ന് വിട്ടുനില്ക്കേണ്ടിവന്നതില് ഇ.പി. ജയരാജനുള്ള നീരസം, പാര്ട്ടി പ്രവര്ത്തകരായവര് സ്വര്ണക്കടത്ത് ക്വട്ടേഷനിലുള്പ്പെട്ട സംഭവം എന്നിവ സി.പി.എമ്മിനകത്ത് ഇനിയും പരിഹരിക്കപ്പെടേണ്ടതുണ്ട്. നിയമസഭ തെരഞ്ഞെടുപ്പില് മികച്ച വിജയം നേടിയതിനുപിന്നാലെ ഇത്തരം പ്രശ്നങ്ങള് നേതൃത്വത്തിന് മുന്നില് പരിഹരിക്കപ്പെടേണ്ടതുണ്ട്. ഇത്തരം പ്രശ്നങ്ങള് തീര്ക്കലാണ് കോടിയേരിയുടെ സന്ദര്ശന ലക്ഷ്യം. പ്രസ്ഥാനത്തിന് അവമതിപ്പുണ്ടാക്കുന്ന പ്രവര്ത്തനങ്ങള് ഒരു പ്രവര്ത്തകന്െറ ഭാഗത്തുനിന്നുമുണ്ടാകാന് പാടില്ലെന്നും അച്ചടക്കത്തോടെ പ്രവര്ത്തിക്കാന് ഏതൊരു പ്രവര്ത്തകനും ബാധ്യതയുണ്ടെന്നും ജില്ല സെക്രട്ടറിയേറ്റ് യോഗത്തില് കോടിയേരി ബാലകൃഷ്ണന് വ്യക്തമാക്കി. പാര്ട്ടിയുടെ അടിത്തറ മെച്ചപ്പെടുത്തുന്നതോടൊപ്പം വിശ്വാസ്യതയും നേടിയെടുക്കാന് പ്രവര്ത്തകന് കഴിയണമെന്നതാണ് പാര്ട്ടി നിലപാടെന്നും കോടിയേരി വിശദീകരിച്ചു.പാര്ട്ടി കോണ്ഗ്രസുമായി ബന്ധപ്പെട്ട മുന്നൊരുക്കങ്ങള്ക്കാണ് കോടിയേരി എത്തിയതെന്ന വിശദീകരണമാണ് സി.പി.എം നേതൃത്വം നല്കുന്നത്.